1.5.

I tipa tests (bremžu efektivitātes samazināšanās tests) 1.5.1. Ar atkārtotu bremzēšanu 1.5.1.1. Visu mehānisko transportlīdzekļu darba bremžu sistēmas testē, vairākas reizes secīgi iedarbinot un atlaižot bremzes, kad transportlīdzeklis ir ar kravu, un atbilstoši turpmāk sniegtajā tabulā norādītajiem nosacījumiem:



Transportlīdzekļu kategorija Nosacījumi v1 (km/h) v2 (km/h) Δt (sek.) n M2 80 procenti vmax ≤ 100 1/2 v1 55 15 N1 80 procenti vmax ≤ 120 1/2 v1 55 15 M3, N2, N3 80 procenti vmax ≤ 60 1/2 v1 60 20 kur: v1 = sākotnējais ātrums bremzēšanas cikla sākumā, v2 = ātrums bremzēšanas beigās, vmax = transportlīdzekļa maksimālais ātrums, n = bremžu iedarbināšanas reižu skaits, Δt = bremzēšanas cikla ilgums: laiks, kas paiet no bremžu iedarbināšanas viena brīža līdz nākamajam. 1.5.1.2. Ja transportlīdzekļa raksturlielumi neļauj ievērot laika posmu, kas norādīts attiecībā uz Δt, var palielināt tā ilgumu; jebkurā gadījumā papildus laikam, kas vajadzīgs transportlīdzekļa bremzēšanai un ātruma palielināšanai, katrā ciklā iekļauj 10 sekunžu periodu, lai stabilizētu ātrumu v1. 1.5.1.3. Šajos testos spēkam, kas piemērots vadības ierīcei, jābūt noregulētam tā, lai transportlīdzeklis sasniegtu vidējo maksimālo palēninājumu 3 m/s2 pēc bremžu pirmās iedarbināšanas reizes; šim spēkam jāpaliek nemainīgam visās turpmākajās bremžu iedarbināšanas reizēs. 1.5.1.4. Bremžu iedarbināšanas reizēs nepārtraukti ieslēdz visaugstāko pārnesumu (izņemot paātrinošo pārnesumu utt.). 1.5.1.5. Lai atkārtoti uzņemtu ātrumu pēc bremzēšanas, pārnesumkārbu ieslēdz tā, lai sasniegtu ātrumu v1 visīsākajā iespējamajā laikā (maksimālo paātrinājumu, kuru ļauj sasniegt motors un pārnesumkārba). 1.5.1.6. Transportlīdzekļiem, kam nav pietiekamas autonomijas, lai veiktu bremžu sasilšanas ciklus, testus veic, sasniedzot noteikto ātrumu pirms pirmās bremžu iedarbināšanas un pēc tam izmantojot maksimālo pieejamo paātrinājumu, lai atgūtu ātrumu, un turpmāk secīgi iedarbinot bremzes pie ātruma, kas sasniegts tā laika cikla beigās, kurš katrai transportlīdzekļu kategorijai noteikts šo noteikumu 1.5.1.1. punktā. 1.5.1.7. Tādiem transportlīdzekļiem, kas aprīkoti ar bremžu automātiskās regulēšanas ierīcēm, bremzes pirms iepriekš minētā I tipa testa noregulē, attiecīgā gadījumā ievērojot šādu kārtību: 1.5.1.7.1. Transportlīdzekļiem, kas aprīkoti ar pneimatiskajām bremzēm, bremzes noregulē tā, lai varētu darboties bremžu automātiskās regulēšanas ierīce. Šim nolūkam bremžu cilindra virzuļa gājienu noregulē: so ≥ 1,1 × sre-adjust (augšējā robeža nedrīkst pārsniegt izgatavotāja ieteikto lielumu), kur: sre-adjust ir atkārtotas noregulēšanas virzuļa gājiens atbilstoši bremžu automātiskās regulēšanas ierīces izgatavotāja specifikācijai, tas ir, virzuļa gājiens, no kura tas sāk pieregulēt bremžu uzliku attālumu tādam bremžu cilindra spiedienam, kas atbilst 15 procentiem no bremžu sistēmas darba spiediena, bet nav mazāks par 100 kPa. Ja pēc vienošanās ar attiecīgo tehnisko dienestu bremžu cilindra virzuļa gājienu izmērīt ir pārāk grūti, ar tehnisko dienestu vienojas par sākotnējo regulējumu. Sākot ar iepriekš aprakstīto stāvokli, bremzes ar bremžu cilindra spiedienu, kas atbilst 30 procentiem no bremžu sistēmas darba spiediena, bet nav mazāks par 200 kPa, darbina 50 reizes pēc kārtas. Pēc tam bremzes vienu reizi iedarbina pie bremžu cilindra spiediena ≥ 650 kPa. 1.5.1.7.2. Attiecībā uz transportlīdzekļiem, kas aprīkoti ar hidrauliski darbināmām diska bremzēm, uzskata, ka regulēšanas prasības nav vajadzīgas. 1.5.1.7.3. Attiecībā uz transportlīdzekļiem, kas aprīkoti ar hidrauliski darbināmām trumuļa bremzēm, bremžu regulējumu nosaka izgatavotājs. 1.5.1.8. Transportlīdzekļiem, kas aprīkoti ar B kategorijas elektriski rekuperatīvo bremzēšanas sistēmu, transportlīdzekļa akumulatoru stāvoklim testa sākumā jābūt tādam, lai bremzēšanas spēks, ko nodrošina elektriski rekuperatīvā bremzēšanas sistēma, nepārsniegtu minimālo līmeni, kuru garantē sistēmas projekts. Uzskata, ka šī prasība ir izpildīta, ja akumulatori ir vienā no uzlādes stāvokļiem, kas minēti šo noteikumu 1.4.1.2.2. punkta ceturtajā daļā. 1.5.2. Ar nepārtrauktu bremzēšanu 1.5.2.1. O2 un O3 kategorijas piekabju darba bremžu iekārtas pārbauda tā, lai tad, kad transportlīdzeklis ir ar kravu, bremzēm pievadītā enerģija būtu vienāda ar to, kas reģistrēta tajā pašā laika posmā, transportlīdzeklim braucot ar vienmērīgu ātrumu 40 km/h 7 procentus slīpā lejupceļā 1,7 km garumā. 1.5.2.2. Testu var veikt uz līdzena ceļa, kad piekabi velk vilcējtransportlīdzeklis; testa laikā vadības ierīcei pielikto spēku noregulē tā, lai piekabes pretestību uzturētu nemainīgu (7 procenti no stāvošas piekabes maksimālās asslodzes). Ja piekabes vilkšanai pieejamā jauda nav pietiekama, testu var veikt ar mazāku ātrumu, bet garākā ceļā, kā norādīts šajā tabulā:



Ātrums (km/h) Attālums (metri) 40 1 700 30 1 950 20 2 500 15 3 100 1.5.2.3. Tādām piekabēm, kas aprīkotas ar bremžu automātiskas regulēšanas ierīcēm, bremzes pirms iepriekš minētā I tipa testa noregulē, ievērojot procedūru, kas izklāstīta šā pielikuma 1.7.1.1. punktā. 1.5.3. Sakarsušu bremžu veiktspēja 1.5.3.1. I tipa testa (šā pielikuma 1.5.1. vai 1.5.2. punktā aprakstītā testa) beigās darba bremžu sistēmas sakarsušu bremžu veiktspēju mēra tādos pašos apstākļos (un jo īpaši pie vadības ierīcei pielikta nemainīga spēka, kas nav lielāks kā faktiski pieliktais vidējais spēks) kā 0 tipa testa laikā ar atvienotu motoru (temperatūras apstākļi var būt dažādi). 1.5.3.1.1. Mehāniskajiem transportlīdzekļiem šis sakarsušu bremžu veiktspējas lielums nedrīkst būt mazāks kā 80 procenti no veiktspējas, kas norādīta konkrētai kategorijai, un nedrīkst būt mazāks kā 60 procenti no tā lieluma, kas reģistrēts 0 tipa testa laikā ar atvienotu motoru. 1.5.3.1.2. Transportlīdzekļiem, kuros uzstādīta A kategorijas elektriski rekuperatīvā bremzēšanas sistēma, iedarbinot bremzes, visu laiku darbina visaugstāko pārnesumu un atsevišķo elektriski rekuperatīvo bremzēšanas vadības ierīci, ja tāda ir, neizmanto. 1.5.3.1.3. Ja transportlīdzeklis ir aprīkots ar B kategorijas elektriski rekuperatīvo bremzēšanas sistēmu, pēc tam, kad ir veikti šā pielikuma 1.5.1.6. punktā noteiktie sasilšanas cikli, sakarsušu bremžu veiktspējas testus veic pie maksimālā ātruma, ko transportlīdzeklis var sasniegt bremžu sasilšanas ciklu beigās, izņemot, ja var sasniegt šā pielikuma 1.4.2. punktā noteikto ātrumu. Salīdzinājumam, 0 tipa testu ar aukstām bremzēm atkārto no šā paša ātruma un ar tādu pašu elektriski rekuperatīvo bremzēšanas spēku – ko nodrošina atbilstošs akumulatoru uzlādes stāvoklis –, kāds bijis pieejams sakarsušu bremžu veiktspējas testa laikā. Pirms testa veikšanas ir atļauts nomainīt bremžu uzlikas, lai veiktspējas rezultātus, kas iegūti šajā otrajā 0 tipa testā ar aukstām bremzēm, salīdzinātu ar rezultātiem, kas iegūti testā ar sakarsušām bremzēm, pamatojoties uz šā pielikuma 1.5.3.1.1. un 1.5.3.2. punkta kritērijiem. 1.5.3.1.4. Tomēr piekabju gadījumā sakarsušo bremžu darbības spēka lielums uz riteņu perifēriju, kad piekabi testē, braucot ar ātrumu 40 km/h, nedrīkst būt mazāks kā 36 procenti no maksimālās stacionāra riteņa slodzes vai mazāks kā 60 procenti no lieluma, kas reģistrēts 0 tipa testa laikā, braucot ar to pašu ātrumu. 1.5.3.2. Tādu mehānisko transportlīdzekļu gadījumā, kuri izpilda 60 procentus no šā pielikuma 1.5.3.1.1. punktā norādītajām prasībām, bet kuri nevar izpildīt 80 procentus no šā pielikuma 1.5.3.1.1. punktā norādītajām prasībām, var veikt sakarsušo bremžu veiktspējas papildu testu, izmantojot vadības iekārtas iedarbināšanai nepieciešamo spēku, kas nepārsniedz šā pielikuma 2. punktā norādīto spēku konkrētajai transportlīdzekļu kategorijai. Abu testu rezultātus ieraksta protokolā. 1.5.4. Brīvas ripošanas tests Tādu transportlīdzekļu gadījumā, kas aprīkoti ar bremžu automātiskās regulēšanas ierīci, pēc šā pielikuma 1.5.3. punktā noteikto testu pabeigšanas bremzēm ļauj atdzist līdz temperatūrai, kas atbilst aukstām bremzēm (tas ir ≤ 100 °C), un pārliecinās, ka transportlīdzeklis spēj brīvi ripot, izpildot kādu no šādiem nosacījumiem: a) riteņi brīvi griežas (piemēram, tos var pagriezt ar roku); b) ja pēc tam, kad transportlīdzeklis ir pārvietojies ar nemainīgu ātrumu v = 60 km/h un bremzes nav bijušas iedarbinātas, bremžu trumuļu/disku asimptotiskā temperatūra nepaaugstinās virs 80 °C, tad uzskata, ka atlikušie bremzētājmomenti ir pieņemami.